Here is a page extracted from Wikipedia that may contain CSS, HTML, and a lot of unformatted text.

Title: ياسمينا
Content: ياسمينا ناصر العلوانى ، هى مطربة مصرية من محافظة الاسماعيليه. لقبوها بكوكب الشرق الصغيرة عشان ادائها القوى لأغانى ام كلثوم. اشتهرت بعد ما شاركت فى برنامج المواهب آرابز جوت تالنت فى موسمه الرابع و كسبت  بالباز الدهبى ووصلت للنهائي.

بدايتها الفنية 
بدت ياسمينا الغنا فى سن 12 سنة لماانضمت لفرقة الموسيقى العربية بقصر ثقافة الاسماعيليه. بعدين انضمت الى الفرقة القومية للموسيقى العربية بقيادة المايسترو سليم سحاب عشان تصير أصغر طفلة معتمدة استثنائيا على مستوى جمهورية مصر وده فى عمر 12 سنة وكان السن المسموح بدون استمدح هو 18 سنة.
غنت ياسمينا تحت اشراف المايسترو كتير من الاغانى وشاركت فى كتير من الحفلات فى مصر. مثلا حفلات فى دار الاوبرا المصرية ، قصر ثقافة الاسماع بعديه ، مركز الفنون ومسرح الجمهورية مع المايسترو سليم سحاب.كمان  كسبت  بجوايز تكريمية من جهات حكومية رسمية و بالخصوص
فى بعض حفلاتها كان المايسترو سليم سحاب يعمل ليها مقدمة قبل ما تغنى عشان يمدح صوتها.

مشاركتها فى الموسم الرابع من أرابز جوت تالنت 
 كسبت  ياسمينا بالباز الدهبى من الفنانة نجوى كرم بعد ما غنت عن العشاق وانت عمرى لأم كلثوم فى مرحلة تجارب الاداء، و كانت الوحيدة من اللى فازوا بالباز الذهبى ووصلت للنهائى وده بعد ما غنت الف ليلة وليلة فى نص النهائي و كسبت  بأعلى اعلى نسبة تصويت.كانت ياسمينا المغنية الوحيدة اللى وصلت للنهائي.
اختارت ياسمينا اغنية صعبة قوى لأم كلثوم عشان تغنيها فى النهائى هيا الأطلال. الاغنية عجبت نجوى كرم قوى لدرجة انها وعدت ياسمينا بعمل مشترك. جابت ياسمينا المركز التانى بعد المتسابق صلاح انترتاينر و كانت مفاجأة علشان كل الحكام رشحوها للقب.، فيديوات اداءها على اليوتيوب كانو أكتر مشاهدة من باقى المتسابقين مثلا فيديو تجارب الاداء أكتر من 20 مليون ونص النهائى أكتر من اربعة مليون.

بعد أرابز جوت تالنت 
قال والد ياسمينا أنه رفض عرض مقدم من شركة انتاج معروفة لاحتكار صوت ياسمينا.
اشتهرت ياسمينا جدا بعد مشاركتها فى البرنامج عشان اداءها المميز و انتشار البرنامج فى العالم العربى ،ويدل على كده ان عدد مشاهدات اليوتيوب لفيديو اداء ياسمينا فى النص نهائى بس فى قناة البرنامج أكتر من عدد مشاهدات كل الفيديوات فى قناتها فى اليوتيوب واللى هى موجودة من أكتر من سنة وزاد عدد متابعيها فى فيس بوك الى أكتر من مية الف متابع.
رجعت ياسمينا للتدريبات و الحفلات فى دار الاوبرا المصرية واتقابلت فى قنوات الراديو والتلفزيون.لما قابلتها منى الشاذلى على قناة سى بى سى مصر غنت 3 اغانى مع اعضاء الفرقة القومية للموسيقى العربية ولما قابلتها قناة النهار النهارده غنت 3 اغانى غيرها مع نفس اعضاء الفرقة القومية للموسيقى العربية.
وأحيت ياسمينا حفل الختام لمهرجان القاهرة الدولى لسينما وفنون الطفل بحضور وزير الثقافة، على المسرح المكشوف،و قدمت مجموعة من الاغانى الوطنية، بقيادة المايسترو الكبير سليم سحاب. و قدم ليها وزير الثقافة جايزة خاصة عشان مساهماتها فى كتير من النشاطات والحفلات الغنائية فى مصر. وحيكون ليها حفلات خاصة فى دار الاوبرا المصرية وحيعلنوا عنها فى موقعها الرسمي. واعلن اتحاد الاذاعة والتلفزيون المصرى انهم حيعيدوا احياء حفلات ليالى التلفزيون بمشاركة ياسمينا مع مطربين مشهورين زى هانى شاكر و لطيفه.

المصادر 
ياسمينا العلواني

مواليد 1998
مغنيات مصريات
اسماعيلاويه